เป็นแผลที่หน้า หนังหลุดออกมาไม่มีเลือดแต่มีอาการแสบ ผ่านมาสองวันตกสะเก็ดแต่มีน้ำใสๆออกมานิดๆค่ะ อยากที่บว่าอีกประมาณกี่วันแผลจึงตกสะเก็ดหมด ทำอย่างไรจะหายไวๆ และจะทิ้งรอยแผลเป็นมั้ยคะ
สวัสดีค่ะ อาการแผลที่หน้าดังกล่าวมา ไม่แน่ใจว่าเกิดจากการมีอุบัติเหตุุ การเสียดสี หรือแผลเปิดนำมาก่อนหรือไม่ หรือเป็นแผลจากกลุ่มผื่นผิวหนังอักเสบถ้าเป็นแผลถลอกจากอุบัติเหตุและเป็นแผลตื้นๆ ส่วนใหญ่หายได้เองภายใน 1-2 สัปดาห์ ในระหว่างนี้ ควรดูแลแผลที่ตกสะเก็ดด้วยการใช้น้ำเปล่าสะอาดหรือน้ำต้มสุกสะอาดล้างเบาๆภายนอก ไม่ไปแกะเกา ใช้ครีมหรือวาสลีนทาให้ความชุ่มชื้นได้หากแผลเริ่มตกสะเก็ดแล้ว ส่วนจะทิ้งรอยแผลเป็นหรือไม่ ถ้าไม่ไปแกะเกาจนมีการติดเชื้อนั้น โอกาสเกิดได้น้อย อาจเกิดรอยดำตามหลังการอักเสบได้ ซึ่งจะจางไปเองประมาณ 1-3 เดือน